Onderwerp: SAKEMAN VASGEBIND Sat Jul 24, 2010 8:56 am
EK SAL DIT GLAD NIE SNAAKS VIND AS DIE "ROWERS" WEL ROTTE IN BLOU WAS WAT BIETJIE "OORTYD" GEWERK HET NIE- DIS MOS HOEKA AL 'N "OU LAAI" BY DIE BLOU BENDE!
Sakeman en huishulp deur rowers vasgebind en aangehou
VANDERBIJLPARK. – 'n Vooraanstaande sakeman van die dorp en sy huishulp is verlede Maandagaand omstreeks 19:15 deur gewapende swart rowers in sy huis in SW2 vasgebind en aangehou terwyl hul makkers die huis geplunder het. Die huiseienaar, wat verkies om nie geïdentifiseer te word nie, is ook eienaar van 'n motorhawe in die dorp. Hy en sy huishulp het op bevel van die rowers doodstil gelê, maar dit het die aanvallers nie gekeer om hom 'n venynige skop met 'n stewel teen die mond te gee nie.
Volgens brigadier Zodwa Molefe het die rowers polisie-weerkaatsbaadjies aangehad toe hulle die aand aan die deur geklop het. Onder die indruk dat dit polisielede was, het die niksvermoedende huiseienaar die deur oopgemaak. Hy het hulle gevra om hul identifikasie te toon, maar pleks daarvan het die swart rowers hul vuurwapens te voorskyn gebring en hom dieper die huis in gestamp. Die rowers het deur die huis beweeg en op die huishulp afgekom, wat toe saam met die huiseienaar met gordels en toue vasgebind is.
Nadat hulle 'n onbekende bedrag geld, 'n selfoon en jaggeweer uit die huis geneem het, het hulle in die man se Chrysler Voyager weggejaag.
Die voertuig is later met die hulp van die gemeenskap en 'n opsporingstelsel in Boksburg gevind. Van die verdagtes is later in Katlehong, Boksburg en Enerdale in hegtenis geneem. Die polisie het op drie pistole, 'n .303-geweer, R5- en R1-patrone, 'n pomp-aksie geweer en twee stelle polisiestewels, weerkaatsbaadjies,'n polisie-uniform en 'n weermag-uniform beslag gelê. Brig. Molefe sê die polisie-klerasie word slegs aan polisielede uitgereik en 'n intensiewe ondersoek is aan die gang om vas te stel hoe die rowers dit in die hande gekry het.
Sy sê die polisie sal geen rooftogte of enige ander misdaad duld nie en het die gemeenskap sowel as die polisielede wat die saak ondersoek, geloof vir hul flink werk om die verdagtes so gou te kon vastrek. Die verdagtes sal hierdie week in die Vanderbijlparkse landdroshof verskyn op aanklagte van huisroof en die onwettige besit van vuurwapens en ammunisie.